text:
Giastemma
Giastemma (da-o lat. tardo blasphēmia, da-o gr. Bλaσϕnuίa).
Esprescion ingiurioza e inreverente contra Dê, i santi e e cose sacre.
Sciben che se distingue a blasphemia cordis (de pensceo), operis (conscistente, prez., inte 'n gesto) e oris (verbâ), teologicamente a giastemma, definia da s. Aostin mala verba de Deo dicere, a l'è quella conscistente in paole, prononçiæ ò scrite.
Pe i Ebrei l'ea 'na profanaçion solo che pronunçiâ sença raxon o nomme personâ de Dê, l'"ineffabile" nomme Yahweh (Deuteron., V, 11; Ezodo, XX, 7), tanto che into giudaismo posteriô se sostituì stabilmente questo nomme con quello de "Segnô" (adonai).
A giastemma a l'è peccao grave, punio inte l'Antigo Testamento co-a morte pe lapidaçion (Levitico 24, 16), O semplixe «parlâ vañamente», ma sença ingiuia, de Dê, o pœu êse peccao ma o no l'è propriamente «giastemma».
O codiçe de drito canonnego (can. 1369) o prevedde l’eventualitæ de una «giusta peña» inte di caxi de particolâ gravitæ.
In Italia o codiçe penâ o prevedde una sançion amministrativa pe chi giastemma pubbricamente, con invettive ò paole oltraggiose, contra a divinitæ.
O capitan Giastemma[Càngia | modifica sorgente]
O capitan Giastemma o l'è un personaggio do poemetto do Nicolin Baçigalô "O pappagallo de moneghe", inspiao a-o "Vert-vert" do Gresset:
- Tûtt’assemme se sente ûn sacranon
- Fâ tremâ tûtta quanta a terrassetta,
- E ven sciù giastemmando ûn cagnastron
- Despuntou, sensa scarpe, in camixetta,
- Ch'o se mette a sbraggiâ — Cös’eì Marinn-a,
- Che ve vira pe-a... testa stamattinn-a?
- Cöse l’é tanto fô? Voei che ve preghe
- Ûn fûlmine de dïo, fæto a cappello?
- — Scia-o pigge pe caitæ! — Ma ch'o ve neghe
- Cöse l’é? — Sciä no o vedde, o l’é ûn öxello
- — E pe ûn öxello eì da fa tanto sciäto?
- No n’eì mai mansinou, per Dio S... —
- Poi, (m’immagino zà, che avieì capïo
- Ch'o l’ëa o famoso Capitan Giastemma)
- O ven avanti dando a mente in gïo
- C’ûnn-a çerta andatûa proprio malemma,
- O vedde o Löro, e o dixe: — Ah sac...!
- Te l’arrembo in ta poppa in mæ zûamento.[1]


c: text/html

text:
Potensa (fixica)
In te un travaggio, se ciamma Potensa o rapporto fra o travaggio eseguìo e o tempo impiegou.
Formula[Càngia | modifica sorgente]
P = W / t
- dove P indica a potensa, W o travaggio e t o tempo. Notä a W corsiva indicante o travaggio, da no confonde con a W stampatella (veddi paragrafi seguenti) che a significa Watt.
Unna spiegazion pratica[Càngia | modifica sorgente]
Immaginemmo de duveï effettuä un çerto travaggio: pe esempio portä un peiso de 10 kg a unna distansa de 2 km. Puemmo portalo in sce a spalla de un ommo oppure in sce o portapacchi de unna moto. In te i dui caxi o travaggio effettuoû o saiä o meximo (ricordemmo a definizion fixica de travaggio: forza x spostamento). L' ommo o trasporta i 10 kg lentamente, a moto veloçemente: pe questo o motore da moto o l' ha ciù potensa dell' ommo.
Ünitæ de mezüa[Càngia | modifica sorgente]
In to Scistema Internazionale l'ünitæ de mezüa da potensa o l' è o Watt (W), oscia a potensa svilüppä quande se fa in te un segundo o travaggio de un joule.
- 1 Watt = 1 joule/1 segundo
In to Scistema C.G.S. a potensa a se mezüa in erg ao segundo (erg/s).
- 1 Watt = 10.000.000 de erg/s

robotstxt: allowed

filter: keep


text:
Gastrite acüta
A Gastrite acüta a l' è unna infiammasion do stömago, diversa dâ corrispondente forma cronica.
Forme de gastrite acüta[Càngia | modifica sorgente]
Se distingue trei tipi de gastrite acüta:
- Catarrale
- Flemmonosa
- Corroxiva
Forma Catarrale[Càngia | modifica sorgente]
A l' è causâ da de sostanse che arrivan in to stömago perchè collæ (gastrite esogena) o da di microbi provenienti da o sangue (gastrite endogena). A gastrite esogena a pö esse dæta da di alimenti (alcool, spesie, mangiâ andæto a mâ), o da de meixinne (aspirinna, antibiotici, iodio), o da di veleni, o da di batteri (stafilococco enterotöscego). Existe de forme allergiche, quande unna personna senscibile a colla di alimenti allergizanti. I scintomi da gastrite catarrale son soviatütto soggettivi: nausea, malesseri, aumento da produsion de saliva, dô epigastrego. A terapia a consciste in ta lavanda gastrega, seguia da zazzün o da nutrision con dieta liquida o fleboclisi.
Forma Flemmonosa[Càngia | modifica sorgente]
Provocâ da germi piogeni, a pö esse diffüza, o ascessuale, o localizzâ. Solitamente a corpisce i pasienti adülti in cattive condisioin de salüte, o che g'han o stömago indebolio (da tumoî o da gastrite cronica). O dô in ta forma flemmonosa o l' è molto forte, o pasiente spesso o rimette sangue. A terapia a l' è chirürgica e medica, ma se tratta de unna forma soggetta ancon a forte mortalitæ.
Forma Corroxiva[Càngia | modifica sorgente]
Originâ quande o pasiente o colla varie sostanse, o pe sbaglio o in te un tentativo de suiçidio. Purtroppo a se nota spesso in ti figgin che son arrivæ a mette e man in sce sostanse caustiche döviæ pe e puliscie. A pö esse dovüa a açidi forti (nitrego, solforego, cloridrico) o basi forti (idroscido de sodio, potassio, ammoniaca), o sali metallici. I scintomi son primma brüxô e dô, poi vomito e diarrea, poi ancon shock e freve. A prognoxi a l' è grave, spesso se deve registrâ un exito fatale. A lavanda gastrica a l' è unna terapia immediâ. Se o pasiente o sopravvive se pö rende neçessaio intervegnî chirurgicamente pe risolve unna stenoxi cicatrisiale.


text:
info@bordighera.net | IT | FR | EN | DE | ESSeguici su
10/08/1967: Si svolge la 20a edizione del Salone Internazionale dell'Umorismo
Ancura adesu i ghe son i canui suta au cavu in cun e buche puntae versu a marina ma de següru....
I nu sun i stesi da storia che ve vagu a cuntà....
Ina vota sempre tantu tempu inderè candu Burdighea a l'eira sulu u paise veciu e gh'eira ancura e müraie tütu inturnu chi a prutegeva e ancura e porte che de nöte e vegnive serae, a difesa di atachi chi pureva vegne da a marina a l'eira tüta cuncentrà i se sa bateria de si catru canui sci perchè i nu eira trei ma catru, e u capu bateria l'eira Stirambora e u l'aixeva ae sue dipendense anche dui artiglieri Oeglin e Giausè.
In giurnu Stirambora, ciamai i soi artiglieri, u decide de da ina dimustrasiun da putensa de fögu di canui ai soi cuncitadin, che già da a matin prestu candu i aveva vistu du muvimentu inturnu ai amasa nemighi cume Stirambora u i ciamava, in belu pò i se gh'eira già recampai pe nu perdise mancu in mumento da dimustrasiun, candu tütu l'è stau pruntu i tiri tüti caregai a duvè fau aluntanà i ciü curiusi Stirambora u l'è pruntu e s'aveixina au canun ciü putente e u da fögu a micia ma poveridenui dopu in stranu burdelu perchè chelu che i Burdigoti i an sentiu nu l'eira certu in corpu de canun....da u buca l'è sciurtiu sulu in pò de strase brüxiatae in belu po de fümu negru e mancu a bala a ghe l'à fà a sciorte...
E alura subitu caicun u la ditu o e cosè l'è lò lì in "caga strase" e caga strase l'è arestau u soi nome.
Stirambora dopo in'öià che a nu prumeteva ninte de bon daita ai dui serventi sempre in cun u fögu in man u pasa au segundu canun açeza a miccia savota u fà ina bela bota e a bala dopo in atimu a l'aisa in belu sprüsu d'aiga ascaixi in su secagnu alura Stirambora cume in prim'atture cu ciama l'applausu dopu esise lisciau a barba, apugià ina man in se u canun ancura caudu avè drisau ben e spalle u la fau in mesu giru perchè tüti i presenti i u viese ben e da chelu mumentu u segundu canun l'è stau ciamu "tiralogni", ne restava ancura dui sempre cun u feogu in man cume in nuvelu Marte u se avixina a u tersu e...feogu, a bota a l'è sta anche sa vota bona, ma da a buca, dopo a bala che a l'è andà a picà de suta in se i scöi de Sant'Ampeiu e menu male che nu gh'eira nesciun l'è sciurtiu ina sciuscià de fögu zemie fümu che sembrava in fögu de cheli basi chi fan a festa de Sant'Ampeiu...
A su puntu tuti d'acordiu u nome du tersu tiru sareva staitu "bötafögu"...
Stirambora vistu cume se meteva turna l'andamentu in cun aria pensierusa dopu avè ben gardau i soi artiglieri e u cartu canun u la pensau ben de suspende l'esibisiun, anche perchè gh'eira vegnüu u dübiu che prima de vegnì a caregà i canui i soi dui asistenti i se fuse caregai eli...ma de cancarun...sa chi l'è a storia du nume di canui de Burdighea cume a conta Dino Taggiasco in se u soi libru de Burdighea e come mi in dialetu ve l'hon contà a vui....
Scroi - persa ina lenga persu in populu.
2 giugno 2014
Stefano Albertieri
La pietra ad angolo
Sveva Assembri
Qua la zampa
Raffaella Gozzini
Scripta manent
Vincenzo Lagana'
Astrologia e vita
Valerio Moschetti
Racconti di mare
Giancarlo Pignatta
Società civile
Stefania Roda'
Mondo immobiliare
Martino Saccone
Salute e benessere
Loredana Salier
Pillole cinofile
Alice Spagnolo
Rock e dintorni
Paolo Tonelli
Home & Design
Emanuela Tralci
Elementare, amici!
Franco Zoccoli
I racconti di Piero
Fino al 17/08/2014


text:
Raggi alfa
I Raggi alfa sun una radiazion ionizzante, saiv'a dî, in graddo de provocä a ionizzaçion da mateia. Sun emissi da un nucleo atomico naturalmente o artificialmente instabile.
Particelle alfa[Càngia | modifica sorgente]
Puemmo consciderä questi raggi comme composti da particelle alfa. Tæ particelle g'han carega puxitiva pâ a due votte a carega elementare (saiv'a dî, a carega de un proton) e massa pari a quattro votte quella dell'idrogeno. Queste caratteristiche fan scì che a particella alfa a segge identica a un nucleo de elio.: 4 nucleuin (2 protoin e dui neutruin).
Massa[Càngia | modifica sorgente]
6,64 x (10 elevou a -27) kg.
Energia de emiscion[Càngia | modifica sorgente]
L'energia de emiscion a dipende da o nucleo ch'o l' emette, ma pe o stesso nucleo a l'è ben definia e a l'è de l'ordine de quarche MeV (dove MeV sta pe 1.000.000 de elettron-volt).
Interazion con a materia[Càngia | modifica sorgente]
L'interazion co a mateia a l'avvegne in dui moddi: urto meccanico (collixion diretta da particella alfa con un elettron orbitante), oppure urto elettrico (interazion di campi elettrostatici da particella alfa e di elettruin orbitali do mezzo assorbente). Comme conseguenza da forte interazion con a materia, dovüa ai dui tipi de urto, a penetrazion de particelle alfa in te un bersaglio a l'è ridottiscima.


text:
Algebra
L' Algebra a l'è unna ramma da matematica ch'a studia e struttùe algebriche, relaçion e quantitæ.
O nomme algebra da l' arabo الجبر - al-ğabr che veu dî union, connescione o completamento, e dâ recatto ascì) vegne da o nomme do libbro do matematico perscian Muḥammad ibn Mūsā al-Ḵwārizmī, intitolô Al-Kitab al-Jabr wa-l-Muqabala ("Compendio in scio Carcolo pe Completamento e Bänsamento"), ch'o tratta a soluçion de equaçioin de primmo e de segondo grao.
Gh'é diversci tipi de algebra:
- Algebra sencia
- Algebra astræta
- Algebra linià
E diverse teorïe:
- Teoria di groppi
- Teoria di anelli
- Teoria di campi


text:
Antoine Lavoisier
Antoine-Laorent Lavoisier (Parigi 1743 - 1794) sciençiáto .
Figgio de un notto avocáto parigin, o fu indirizzao da-o poæ verso i studdi giuridichi. O no trascurò tuttavia e sciençe e o seguì di corsci de matematica e de fixica, de botanica (con B. de Jussieu) e de chimica (con Guillaume-François Rouelle). Into 1767 o l'accompagnò o geologo J.-É. Guettard inte un viægio de esploraçion inte l'est da França, collaborando coscì a-a realizzaçion da primma mappa geologica de França. Un so travaggio in sce-o megio mettodo pe inluminâ e stradde o fu premiao da l' Académie royale des sciences de Parigi, da quæ o divegne membro into 1768. Int'o mæximo anno o l'intrò a fâ parte da Ferme ch'a l'aveiva, da-o governo françeize, l'appâto da recugeita de imposte e de tasce. I so primmi loei scientifichi riguardon l'idraolica, l'idrometria e a meteorologia, ma into 1770 o vozette a so attençion a un annoso problema chimmico: a (presonta) trasmutaçion de l'ægoa in tæra. Adotando un seveo approccio quantitativo - ch'o rivela a so fiduccia inti strumenti de mezua e l'utilizzaçion impliçita da lezze de conservaçion da mateia - Lavoisier o dimostrò che l'ægoa a no se convertiva in tæra. O problema di elementi chimichi o fu alloa posto a-o centro da so riflescion e da so indagine fixico-chimica. Scin da-i exordi da so carrea Lavoisier o vegne consapeive che a scoverta de S. Hales (1727) da combinabilitæ chimica de l'aia a l'ea un avvegnimento coscì nœuvo da impoñe a necescitæ de rivedde tutte e conceçioin chimiche scin a alloa açettæ.
O 1772 o fu un anno cruxâ inte so riçerche: o l'effettuò di esperimenti con di apparati pnœümattichi e, o 1° novembre, o depoxitò presso l' Académie un prico ciuso into quæ o l'annonçiava che i fenommeni da combustion do sorfano e do fosforo e da caçinaçion di metalli ean dovui a-a fissaçion d'aia e che quindi quest'urtima a l'ea a caosa de l'aomento in peiso di produti rispetto a-i reagenti de partença. E so concruxoin apparivan decisamente everscive rispetto a-e conceçioin flogisteghe açettæ a quello tempo. A-i iniççi do 1773 Lavoisier, vegnúo a conoscença de scoverte ingreixi in sce-e differente aie (gas), o l'intrapreize un scistematico esamme crittico de conceçioin notte in sce l'argomento, spinto da l'exigença de una so verificaçion.
Into zenâ do 1774 o pubbricò un volumme de Opuscules physiques et chimiques e into novembre do mæximo anno o lesse a l' Académie un Mémoire sur la calcination des métaux dans les vaisseaux fermés into quæ o confermava che l'aomento in peiso di metalli sottoposti a caçinaçion in te di reçipienti seræ a no derivava da-a mateia do fœugo ma da-a combinaçion de l'aia, serâ into reçipiente, co-i metalli. Into Mémoire Lavoisier o no specificava o tipo de gas responsabile da caçinaçion, ma into 1775 o ciarì che l'aia fissa (CO2) de J. Black a l'ea un composto e che l'aia capaxe de fissâse inti metalli e inti corpi sottoposti a combustion a l'ea un'aia eminentemente respiabile. Tra o 1775 e o 1777 o l'annunçiò, in varri Mémoires, che l'aia atmosferica a l'ea una mescciua de gas, costituia prinçipalmente da un'aia eminentemente respiabile (oscigeno) e da una mofeta atmosfeica (azoto). Coscì Lavoisier o poette concludde che i procesci de caçinaçion, combustion e respiraçion ean dovui a-a fissaçion de oscigeno de l'aia e no a-a sciortia de flogisto. Contemporaniamente a queste riçerche Lavoisier o se dedicò a-o studdio da compoxiçion di acidi. Avendo osservao che i acidi do sorfo e do fosforo ean produti da-a combinaçion de l'aia eminentemente respirabile o conscideró quest'aia o principe oxygine, o prinçipio generatô di acidi. Lavoisier o zonse a-a concruxon che tutti i acidi risurtavan costituii da di elementi specifichi (sorfo, azoto, fosforo, carbonio, ecc.), da un prinçipio oscigino e da l'ægoa fornindo, pe a primma votta inta stoia da chimica, un ciæo modello fondao in sce-a compoxiçion de sostançe ch'o l' aveiva comme fulcro l'oscigeno.
A partî da-o 1776 Lavoisier o visse e o l'œuviò presso l' Arsenal de Parigi co l'incarego de sovrintende a-a produçion da povie da sparo e a-a riçerca de fonte naturæ do sarnitro. Into so laoeio presso l' Arsenal o se dedicò a-o studdio scistematico (co-a collaboraçion de P.-S. de Laplace) do fœugo, ch'o l'approdò a-o concetto de "fluido igneo" ò "calorico". Pe Lavoisier tutti i fenommeni termichi ean dovui a una sostança ignea, sottî, imponderabile ch'a l'ea boña a existe segge libera inte l'atmosfea segge combinâ inti corpi. I cangiamenti de stæto di corpi ean dovui a una maggiô ò minô quantitæ de fluido igneo combinao. A conceçion lavoisieriaña do calorico a l'aveiva una forma quantitativa (Lavoisier e Laplace appronton un calorimetro a giaçça pe mezuâ i caloî specifichi) e a l'ea caratterizzâ, a livello epistemologico, da un forte strumentalismo. I loei de Lavoisier e Laplace in sce-o calô costituin perçò a dæta de nascita da termochimica.
A-i inissi di anni ottanta Lavoisier, co-a collaboraçion primma de Laplace e da pœu de J.-B. Meusnier de la Place, o commençò a compî di esperimenti de analixi e scintexi de l'ægoa e o dimostrò che l'ægoa a l'ea una sostança composta. A-o contraio de H. Cavendish, ch'o l'aveiva effettuao di esperimenti scimili, o chimico françeize o l'affermò con ciæça che l'ægoa a l'ea o risurtao da combinaçion, in proporçioin definie, de idrogeno e de oscigeno. Forte de questa urteriô scoverta ch'a s'inseriva perfettamente into nœuvo quaddro interpretativo di fenommeni chimichi, o lesse into 1785 a l' Académie e Réflexions sur le phlogistique, veo spartiægoe inta stoia da chimica, inte quæ o l'attaccava frontalmente e dotriñe basæ in sce-o flogisto. Co-a collaboraçion di chimichi L.-B. Guyton de Morveau, C.-L. Berthollet e A.-F. Fourcroy - che s'ean convertii a-a chimie nouvelle - Lavoisier o pubbricò into 1787 a Méthode de nommenclature chimique, ch'a conten una radicâ e scistematica riforma do lenguaggio chimico. A Méthode a l'introdusse a primma nomenclatua chimica scistematica e a segnò a scomparsa di vegi e fantaxioxi nommi: di termini comme oscigeno, azoto, carbonio, idrogeno, ecc., i suffisci -oso e -ico pe i acidi, -ito e -ato pe e sæ trœuvan chì a so primma formulaçion. Into 1789 o pubbricò o Traité élémentaire de chimie, un di grendi testi da sciença occidentâ. In quest'œuvia Lavoisier o l'espose a so nœuva teoria antiflogistega, o dœuviò o nœuvo lenguaggio chimico e o l'illustrò e so conceçioin in sce-a sciença e in sce-o lenguaggio, basæ in sce-a filosofia de E.-B. Condillac. Into trattao se ritrœuva a formulaçion espliçita da lezze da conservaçion da mateia e una nœuva conceçion di elementi chimichi. E novitæ inta conceçion de Lavoisier son da riçercâ no tanto inta definiçion de elemento quanto into refúo de determinâ a prioî i elementi chimichi di corpi: solo i esperiençe concrete, sostegne Lavoisier, pœuan indicâ con precixon e sostançe elementæ o numero de quæ pertanto o pœu variâ co-o progresso di metodi de indagine. Inoltre o stabilì che i elementi costituiscian l'invariante de trasformaçioin chimiche durante e quæ, de fæto, a qualitæ e a quantitæ di elementi a se conserva. Lavoisier o deliniò into gio de pochi anni una nœuva inmaggine da sciença chimica, inteisa comme costruçion teorica rigooza, verificâ da de morteprixe esperiençe e caratterizzâ da un lenguaggio specifico. L'œuvia de Lavoisier a portò a l'avvento de una vea e propria "rivoluçion chimica" e o so Traité élémentaire o l'ebbe un'influença enorme in sce-a chimica, paragonabile a quella eserçitâ in sce-a fixica da-i Principia mathematica de Isaac Newton.
Lavoisier o l'aveiva una strazordenaia capaçitæ de lavô. O s'occupò, otra che de fixica, de chimica e de sciença in gennere (o fu, tra l'âtro, o fondatô di Annales de chimie e o riformatô, into 1785, de l' Académie), de economia politica (o l'appartegniva a-a corente fixiocrattega), de agronomia (da-o 1778 o l'installò una fattoia sperimentâ vexin a Blois), de politica fiscâ e finançiaia, de tecnologia, de istruçion pubbrica e de riforme into campo sanitaio, uspiæo e de l'ascistença a-i povei. A-i iniççi do 1788 o commençò a occupâse de chimica fixiologica con A. Seguin, ma o scciœuppo da rivoluçion e e vexende politiche ghe consentin de completâ solo che doe memoie dedicæ rispettivamente a-a transpiaçion e a-a respiaçion animâ, di contribuii importanti a-a nascente chimica fixiologica. Pù essendo un faotô de l'introduçion de riforme into scistema politico françeize, Lavoisier o divègne sempre ciu oggetto de attacchi da parte de J.-P. Marat e di giacobin in quanto accademico e fonçionaio de primmo cian de l' ancien régime.
O so prestiggio scientifego no gh'evitò a ghiggiottiña into 1794.


text:
Arbenga
Arbenga a l'è unn-a çittæ de 24.463 abitanti [2] inta Provinsa de Sann-a. U l'è a secunda çittæ da provinsa e a secunda agglumerau da provinsa per popolaxiun. A' vegne ciama a çittæ da e sentu turri.
Indiçe
Geògrafia[Càngia | modifica sorgente]
A se trova sciù ù mâ. A çittæ a se tröa in-scia Rivéa Ligüre de Punènte, äa cunfluènxa di sciümmi Neva, Lerrone, e Arroscia, che s'è incuntra e fann u sciümme Centa, che fuxa ad Arbenga. L'è a ciàna ciù grande dæ Liguria; a misuræ 36,51 kmq.
Stöia[Càngia | modifica sorgente]
Toponimo[Càngia | modifica sorgente]
U nùmme ù deriva da ù Latin Albíngaunum che u l'è a mexima de Album Ingaunum: a site cappulögu + xenitivo plurale ligure in -um. U nùmme u l'è indoeuropeo. Quàndu Ròmma a conquista, divegne Albingaunum. U se po tradurre in çittæ dei Ingauni, visto cha l'ea cappulögu di Liguri Ingauni.
A stöia[Càngia | modifica sorgente]
A çittæ cappulögu di Liguri e da Liguria Occidentale. Strenze amicixia cunn-i cartaginesi, cuntru Romma. Da chi u' frè de Annibale, Magun, u l'è partiu pè anda à Zena; i danni che u l'a faitu i sun staiti cusci grossi, che u gruppu che u te vegne in gua quando ti cianzi u se ciamma Magun. A' vegniva conquistata da-i romani in tu 181 a.C., da u proconsole L. Emilio Paolo, da u 89 a.C. i ghan daitu u diritto romano, in tu 45 a.C. a çittadinanxa graxie a Gaio Giulio Cesare. In sti anni à se ingrossa, à divegne u-nna grande çittæ romana, con i teitoio che va da San Remo a O Finâ fin a-ò Tanaro.
Bandëa de Arbenga[Càngia | modifica sorgente]
A Bandëa de Arbenga a l'è costituia da a croxe rossa in campo giallo. A l'è naita au tempo di cruxai che se recavan inti leughi santi do Cristianeximo a pregâ.
Abitanti[Càngia | modifica sorgente]
Abitanti censiti
Pòsti de interesse[Càngia | modifica sorgente]
- Santuario da Noscia Scignuà de Pontelongu;
- Cattedrale de San Michè;
- Basilica de San Vittore;
- Basilica de San Calocero;
- Ruderi da Gexa de San Martin;
- Battistero paleocristiano;
- Gexa de Santa Maria in Fontibus;
- Convento de San Domenico;
- Gexa e convento de San Bernardino de Siena;
- Gexa parrocchiale de Noscia Scignuà Assunta;
- Gexa medievale di S.Maria del Bossero, a Leca;
- Gexa parrocchiale dei Santi Giacomo il Maggiore e Filippo;
- Gexa parrocchiale de San Zorzo nella fraçioin di Campochiesa;
- Gexa de Santo Stefano di Massaro nella fraçioin di Bastia;
- Gexa parrocchiale de Santa Margaita d'Antiochia in Lüxignan;
- Gexa parrocchiale du Sacro Cœu a-Arbenga;
- Gexa de San Carlo del XVII secolo;
- Oatoio de San Bertomê di Lüxignan;
Economia[Càngia | modifica sorgente]
Coltùa[Càngia | modifica sorgente]
Manifestaçioin[Càngia | modifica sorgente]
Feste e fëe[Càngia | modifica sorgente]
- Palio dei Rioni Ingauni
- Prucessun da Madonna de Pontelongo au 2 de Lûiu
- Arbenga in sciuë: pe' i' mese, in tu çentru, i caruggi e ë ciaxe vegne addubae cun ciante e sciue.
- Sagra Du Burgu: festa à Bastia l'urtima settimana di agosto;
- Sagra du Michettin: a San Zorzu, festa con prodotti du leugo;
- Festa di San Michele: patrun de Arbenga, 29 settembre;
- Festa de Santa Lucia;
- Apple House Party[3]
Comunicaçioin[Càngia | modifica sorgente]
In Arbenga ghe sun dae giurnali online, come IVG, AlbengaCorsara e ù Carciofino. I quotidàn leiti sun La Stampa e ù Secolo XIX.


text:
Martiri de Gallaneô
I Martiri de Gallaneô son dui Partigien fuxilæ in ta localitæ Necianne in te l' Arvî do 1944. A seguito do rastrellamento operou dai nazifascisti ä Benedicta, con mezzi pesanti, artiglieria, e miggiæ de effettivi, di grüppi de ribelli çercaven de filträ all' esterno. Tentando de portase in direzion da Valle Ponçeivia, cazzeiva combattendo o Tenente Casalini con i sö ommi, a Passo Mezzan sovia i laghi do Gorzente. Atri patrioti rescivan a passä o spartiægua da a Valle do Po verso o Mâ Ligure ma vegnivan catturæ e succescivamente fuxilæ a Isoverde, vexin a dove attualmente se tröva a sede da Croxe Verde. Verso Gallaneô (atra fraçion do comüne de Campomaron) chinnava dai monti Ettore Binci do grüppo GAP di Barabin de Teggia insemme a un compagno che o saieiva restou sconosciüo. Sciccome questo segundo partigian o portava unna divisa militare, se deve ritegnî che o fisse un sordatto do Regio Esercito passou in ta Rescistensa doppo l' 8 settembre 1943. In proscimitæ da vegia centrale elettrica dita a Volta, ch'a l' ea föa üso zà alloa, i dui vegniven fermæ dae SS. Malgraddo i abitanti da centrale avessan implorou i tedeschi de risparmiä i dui zoveni, questi vegnivan ammazzæ e fæti cazze in te un riä, in to scito che attualmente o l' è segnou da un cippo in memoia. I corpi de vittime vegnivan ritrovæ in to riä, ma ciü a valle do punto da fuxilaçion, e questo fa pensä che no fissen morti in scio momento e avessen çercou, zà mortalmente ferî, scampo inte unna füga imposcibile.